लालू यादव और भ्रष्टाचार के मुद्दे पर अमित शाह ने कहा कि राहुल गांधी को घोटाले की भाषा ही समझ आती है क्योंकि उनका संगम लालू यादव से हो गया है. मीडिया में चल रहा है सब एक हो गए और महागठबंधन हो गया. मैं पूछना चाहता हूं कि 2014 के चुनाव में ममता, मायावती, अखिलेश, सोनिया और राहुल सभी हमारे खिलाफ लड़े थे और इन सब को 2014 के चुनाव में हराकर हमनें सरकार बनाई थी. इस बार सिर्फ चंद्रबाबू जी उनके साथ गए हैं और नीतीश जी हमारे साथ आ गए. महान चाणक्य ने बताया था कि जब सभी चोर एक साथ हो जाएं तो समझ लो राजा प्रामाणिक है.